დევიდ ტრიმბლი

უილიამ დევიდ ტრიმბლი, ბარონი ტრიმბლი (დ. 15 ოქტომბერი, 1944 ) — ჩრდილოეთ ირლანდიელი პოლიტიკოსი, რომელიც იყო ჩრდილოეთ ირლანდიის პირველი მინისტრი 1998-დან 2002 წლამდე, ხოლო ულსტერის უნიონისტური პარტიის ლიდერი 1995 წლიდან 2005 წლამდე. იგი ასევე იყო ზემო ბანის პარლამენტის წევრი 1990 წლიდან 2005 წლამდე, საკანონმდებლო ასამბლეის წევრი ზემო ბანისთვის 1998 წლიდან 2007 წლამდე. 2006 წელს ის გახდა მუდმივი პერი ლორდთა პალატაში და ერთი წლის შემდეგ დატოვა ულსტერის უნიონისტური პარტია, რადგან სურდა კონსერვატიული პარტიის წევრობა.

1970-იან წლებში ტრიბლმა თავისი კარიერა დაიწყო იურიდიულის პროფესორად მუშაობით დედოფლის ბელფასტის უნივერსიტეტში. იგი აირჩიეს ჩრდილოეთ ირლანდიის საკონსტიტუციო კონვენციის წევრად 1975 წელს, ხოლო ულსტერის უნიონისტური პარტიას შეუერთდა 1978 წელს, – ის დაშლის შემდეგ.

ადრეული ცხოვრება და განათლება
ტრიმბლი იყო უილიამ და აივი ტრიმბლების ვაჟი, საშუალო დონის პრესვიტერიანელთა ოჯახის წევრი, რომელიც ცხოვრობდა ბანგორში, დაუნის ოლქში . ის სწავლობდა ბანგორის გრამატიკის სკოლაში (1956–63). ტრიმბლის პაპა, ჯორჯი, იყო ლონგფორდის საგრაფოს მკვიდრი.

1964 წლიდან 1968 წლამდე დედოფლის ბელფასტის უნივერსიტეტში სწავლობდა, სადაც მიენიჭა მაკკეინის მედალი იურისპრუდენციისთვის.

კარიერა
აკადემიური კარიერა
ტრიმბლმა ადვოკატის კვალიფიკაცია მიიღო 1969 წელს. იგი იმავე წელს გახდა დედოფლის ბელფასტის უნივერსიტეტის ლექტორი, შემდეგ გახდა იურიდიული ფაკულტეტის დეკანის ასისტენტი 1973–75 წლებში, უფროსი ლექტორი 1977 წელს და კომერციული და ქონებრივი სამართლის დეპარტამენტის ხელმძღვანელი 1981 წლიდან 1989 წლამდე. 1974 წელს იგი იყო ულსტერის მუშათა საბჭოს იურიდიული მრჩეველი, წარმატებული აღმოჩნდა მისი იურიდიული დახმარება მშრომელთა გაფიცვის დროს სანინგდეილის შეთანხმების წინააღმდეგ.

იგი აირჩიეს ჩრდილოეთ ირლანდიის საკონსტიტუციო კონვენციის წევრად 1975 წელს, ბელფასტის სამხრეთში და გარკვეული პერიოდის განმავლობაში მსახურობდა პარტიის ლიდერის მოადგილედ, ულსტერის თავდაცვის ასოციაციის წარმომადგენელ გლენ ბართან ერთად .

ულსტერის უნიონისტთა პარტიის ლიდერი
1995 წლის 8 სექტემბერს ტრიმბლმა მოულოდნელად გაიმარჯვა ულსტერის უნიონისტთა პარტიის არჩევნებში, ის გახდა პარტიის ლიდერი, დაამარცხა წინამორბედი ჯონ ტეილორი და სამი სხვა კანდიდატი.

არჩევნებიდან მალევე, ტრიმბლი გახდა ულსტერის უნიონისტთა პარტიის პირველი ლიდერი და ინარჩუნებდა ამ პოზიციას 30 წლის განმავლობაში. 1997 წელს, იგი გახდა პირველი უნიონისტი ლიდერი 1921 წელს ირლანდიის დაყოფის შემდეგ, რომელიც დათანხმდა მოლაპარაკებას შინ ფეინთან.

მოგვიანებით, სრულმასშტაბიანი მოლაპარაკებების დროს, ის ულსტერის უნიონისტთა პარტიის დელეგაციას ჩაუდგა სათავეში და მოლაპარაკებების მაგიდას მიუჯდა შინ ფეინთან ერთად, თუმცა მოლაპარაკების დაწყებიდან რვა თვის განმავლობაში მას არასოდეს უსაუბრია პირადად მათ ლიდერთან, გერი ადამსთან. მოლაპარაკებებმა წარმატებით ჩაიარა და დასრულდა 1998 წლის 10 აპრილის ბელფასტის ხელშეკრულებით, რომლის შედეგადაც ძალაუფლება გაიზიარა ნაციონალისტებთან. 1998 წლის 22 მაისს ჩრდილოეთ ირლანდიაში ამომრჩეველმა დაამტკიცა შეთანხმება, 71%-ით ხელშეკრულების სასარგებლოდ.

ჩრდილოეთ ირლანდიის პირველი მინისტრი
ტრიმბლი თავდაპირველად წინააღმდეგი იყო აშშ-ს ყოფილი სენატორის ჯორჯ მიტჩელის მრავალპარტიული მოლაპარაკებების თავმჯდომარედ დანიშვნის შესახებ, მაგრამ საბოლოოდ მან მიიღო იგი. მოლაპარაკებების შედეგად დასრულდა 1998 წლის აპრილის დიდი პარასკევის შეთანხმება . მოგვიანებით ტრიმბლის წვლილად მიიჩნევდნენ, რომ მისი მხარე შეთანხმებას დათანხმდა.

ტრიმბლი აირჩიეს 1998 წლის 25 ივნისს ზედა ჩრდილოეთ ირლანდიის ასამბლეის წევრად. იგი აირჩიეს ჩრდილოეთ ირლანდიის პირველ მინისტრად 1998 წლის 1 ივნისს.

იგი ასევე იყო ზემო ბანის პარლამენტის წევრი 1990 წლიდან 2005 წლამდე, ხოლო საკანონმდებლო ასამბლეის წევრი ზემო ბანისთვის 1998 წლიდან 2007 წლამდე . 2006 წელს, ის გახდა მუდმივი პერი ლორდთა პალატაში და ერთი წლის შემდეგ დატოვა ულსტერის უნიონისტური პარტია. პარტიის დატოვების შემდეგ გაწევრიანდა კონსერვატიული პარტიაში.

პირადი ცხოვრება
ტრიბლი პირველად დაქორწინდა ჰითერ მაკომბთან 1968 წლის აგვისტოში, განქორწინება დასრულდა 1976 წელს. მას პირველი ქორწინებიდან შვილები არ ჰყავს. მეორედ ტრიმბლი დაქორწინდა მის ყოფილ სტუდენტზე, დაფნი ელიზაბეტზე, 1978 წლის აგვისტოში. მათ ორი ვაჟი და ორი ქალიშვილი ჰყავთ (რიჩარდი, ვიქტორია, ნიკოლოზი და სარა).

მისი ვაჟი ნიკოლასი არის ულსტერის უნიონისტური პარტიის აქტიური წევრი.

2019 წლის ივლისში მან აღიარა, რომ „მას აიძულეს“ შეეცვალა პოზიცია ერთნაირსქესიანთა ქორწინებაზე. თავდაპირველად ის წანააღმდეგი იყო მათი პარტნიორობის, მაგრამ იმის გამო, რომ მისი ლესბოსელი ქალიშვილი ვიკი 2017 წელს შოტლანდიაში დაქორწინდა თავის შეყვარებულ როზალინდ სტივენსზე, მან გადაწყვიტა პოზიციის შეცვლა. მან უთხრა კოლეგებს ლორდთა პალატიდან:

ღირსებები
1998 წლის ოქტომბერში ტრიმბლსა და ჯონ ჰიუმს მიენიჭათ ნობელის პრემია მშვიდობის დარგში, ჩრდილოეთ ირლანდიაში არსებული კონფლიქტის მშვიდობიანი გადაწყვეტისათვის.

1999 წლის 8 დეკემბერს, პარიზში გამართულ ცერემონიაზე, ტრიმბლი საფრანგეთის მთავრობამ დანიშნა ღირსეულ ოფიცრად.

2002 წელს ტრიმბლს მიღწევებისათვ მიენიჭა ამერიკის აკადემიის ოქროს ფირფიტის ჯილდო.